The Final Countdown (album)
The Final Countdown je treći studijski album švedske grupe Europe. Objavljen je 26. maja 1986. godine u izdanju produkcijske kuće Epic Records i postigao je zavidan uspjeh pri čemu je grupi osigurao veliku popularnost kako u zemlji tako i u inostranstvu. Osim toga, ostvario je i veliki komercijalni uspjeh jer je prodat u preko 3 miliona primjeraka samo u SAD-u a dostigao je i 8. mjesto na američkoj Billboard 200 top listi i općenito dobar plasman na drugim top listama širom svijeta. Posebno su postale popularne pjesme: "The Final Countdown", "Love Chaser", "Rock the Night", "Carrie" i "Cherokee".